CELEX: 62012CN0086
Language: mt
Date: 2012-02-20 00:00:00
Title: Kawża C-86/12: Talba għal deċiżjoni preliminari mressqa mill-Cour administrative (il-Lussemburgu) fl- 20 ta’ Frar 2012 — Adzo Domenyo Alopka, Jarel Mondoulou, Eja Mondoulou vs Ministre du Travail, de l’Emploi et de l’Immigration

12.5.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 138/3
            
         Talba għal deċiżjoni preliminari mressqa mill-Cour administrative (il-Lussemburgu) fl-20 ta’ Frar 2012 — Adzo Domenyo Alopka, Jarel Mondoulou, Eja Mondoulou vs Ministre du Travail, de l’Emploi et de l’Immigration
   (Kawża C-86/12)
   2012/C 138/04
   Lingwa tal-kawża: il-Franċiż
   
      Qorti tar-rinviju
   
   Cour administrative
   
      Partijiet fil-kawża prinċipali
   
   
      Rikorrenti: Adzo Domenyo Alopka, Jarel Mondoulou, Eja Mondoulou
   
      Konvenut: Ministre du Travail, de l’Emploi et de l’Immigration
   
      Domandi preliminari
   
   L-Artikolu 20 TFUE, jekk meħtieġ moqri flimkien mal-Artikoli 20, 21, 24, 33 u 34 tal-Karta tad-Drittijiet Fundamentali, jew ma’ wieħed jew diversi fosthom meħuda b’mod separat jew flimkien, għandu jiġi interpretat fis-sens li jipprekludi li Stat Membru, minn naħa, jirrifjuta lil ċittadin ta’ Stat terz, li waħdu jieħu ħsieb uliedu li għadhom żgħar, li huma ċittadini tal-Unjoni, ir-residenza fl-Istat Membru ta’ residenza ta’ dawn tal-aħħar fejn huma jgħixu miegħu mit-twelid tagħhom, mingħajr ma għandhom in-nazzjonalità tiegħu, u min-naħa l-oħra, jirrifjuta lill-imsemmi ċittadin ta’ Stat terz permess ta’ residenza u saħansitra permess ta’ xogħol?
   Deċiżjonijiet bħal dawn għandhom jitqiesu bħala tali li jċaħdu lill-imsemmija tfal, fil-pajjiż ta’ residenza tagħhom fejn huma għexu sa mit-twelid tagħhom, mit-tgawdija effettiva tas-sustanza tad-drittijiet relatati mal-istatus ta’ ċittadin tal-Unjoni anki fis-sitwazzjoni fejn l-axxendent dirett l-ieħor, li miegħu qatt ma kellhom ħajja ta’ familja komuni, jirrisjedi fi Stat ieħor tal-Unjoni, li tiegħu stess huwa ċittadin?